Didier Deschamps
Didier Claude Deschamps francuski je nogometni trener i bivši nogometaš. Trenutno radi kao selektor nogometne reprezentacije Francuske. Tokom igračke karijere, Deschamps je igrao kao zadnji vezni u klubovima poput Chelseaja, Juventusa i Marseillea. Kao reprezentativac, bio je kapiten Francuske tokom osvajanja Svjetskog prvenstva 1998. i Eura 2000. godine. Uz titule prvaka Francuske 1990. i 1992. godine, Deschamps je bio dio Marseillovog tima koji je 1993. godine postao priv, i zasad jedini, francuski klub koja je osvojila Ligu prvaka. Također, Deschamps je s 25 godina u trenutku igranja finala, postao najmlađi kapiten čiji je tim osvojio Ligu prvaka. Nakon Franza Beckenbauera, Deschamps je postao tek drugi igrač u historiji koji je kao kapiten svoga tima osvojio Ligu prvaka, te Svjetsko i Evropsko prvenstvo. Kasnije se navedenoj dvojici pridružio i Iker Casillas. Od 8. jula 2012. je selektor Francuske, pozicija na kojoj je naslijedio Laurenta Blanca. Sa Francuskom je 2018. godine, ovaj put kao selektor, postao prvak svijeta.